**Vuê**  
   
Une zornade come tantis... come vuê, disìn cussì.   
Une famèe, chê di Gjilindo, come tantis ch'a son vuê...  
Cussì, come ogni dì, Gjlindo al è jevât,  
al à clamât so fi... ce strani, là jsal lât.  
Un biliet... 'za capît che so fì 'l ere partît  
   
cence dî nuje... cui varèssial mai pensât  
che un brâf frut come chel 'zovin  
al ves fat chel pas sbaliât  
   
Ma Gjilindo ch'al taseve alc al devi vê capît  
e al strengeve chel biliet dut avilît.  
   
Jo no rivi plui a vivi, jo no rivi - al veve scrit.  
Chel vuestri mont che nol fevele, plen di robe biele  
ma che dentri al fâs murî.  
E so mari no capive, si sbrocave cul vaî...  
s'impensave de barufe di chê atre dì  
   
cuanche Gjilindo cun so fi si ere scjaldât:  
ce a'o di dîti... ce a'o di dâti  
se ti doi parfin il flât.  
   
Ce ûtu dîmi: cjò la lune - j à dit so fì cun delusion -  
se la lune 'e à dome clas e savalon.  
   
Jo no rivi plui a vivi.....  
   
e al finive cun tun "mandi" cence dî dulà ch'al va.  
A Gjilindo la sperance sôl di spietâ  
   
cualchi zornade, forsit mês o cualchi an  
e bessôl al bruntulave  
cul biliet fruzzât in man  
   
S'o saves dulà cjatâlu, s'o podes fâmi sintî...  
e j brusavin lis peraulis di so fi.  
   
Jo no rivi pluio a vivi.....